

 Gradsko vijeće

KLASA: 944-01/19-01/03

URBROJ: 2186/18-01/3-20-10

Ludbreg, \_\_\_\_\_\_\_\_ prosinca 2020. g. PRIJEDLOG

Na temelju članka 35. i 48. stavka 3. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17 i 98/19) i članka 33. Statuta Grada Ludbrega («Službeni vjesnik Varaždinske županije», br. 23/09, 17/13, 40/13 – pročišćeni tekst, 12/18, 55/18 – pročišćeni tekst, 40/19 i 13/20), Gradsko vijeće Grada Ludbrega na 26. sjednici održanoj \_\_\_\_\_\_\_\_\_\_ prosinca 2020. g., donosi sljedeće

# R J E Š E N J E

**I.**

 Prihvaća se ponuda ponuditelja: **ENS d.o.o.**, Zagreb, Jurkovićeva 16, OIB:64925075287, kojega zastupa direktor Jelena Narančić, Zagreb, Dunjevac 15B, OIB:17737002666, za kupnju zemljišta iz Rješenja o raspisivanju natječaja za prodaju zemljišta za izgradnju trgovačkog centra u Ul. Rudolfa Fizira u Ludbregu, od 06.12.2019. (KLASA:944-01/19-01/03, URBROJ:2186/18-02/1-19-3), i to:

* **čkbr. 1243/2** – livada u Ulici Rudolfa Fizira od 7372 m2, upisana u zk.ul.br. 3026 k.o. Ludbreg.

**II.**

 Odobrava se prodaja predmetnog zemljišta za ukupnu ponuđenu **kupoprodajnu cijenu od 2.045.730,00 kn** (dva milijuna četrdeset pet tisuća i sedamsto trideset kuna).

 Kupac je dužan cijeli iznos ponuđene kupoprodajne cijene, **umanjenog za iznos uplaćene jamčevine od 194.000,00 kn,** koja se uračunava u ukupni iznos kupoprodajne cijene, **dakle iznos od 1.851.730,00 kn** (jedan milijun osamsto pedeset jedna tisuća i sedamsto trideset kuna) uplatiti Gradu Ludbregu odmah kod sklapanja kupoprodajnog ugovora.

**III.**

 S ponuditeljem iz točke I. ovog Rješenja sklopit će se ugovor o kupoprodaji u skladu s ponudom, Rješenjem o raspisivanju natječaja, ovim Rješenjem i važećim pravnim propisima.

Ako ponuditelj iz točke I. ovog Rješenja odbije sklapanje ponuđenog ugovora u roku od mjesec dana od dana njegova primitka, smatrat će se da je odustao od svoje ponude.

Prijedlog ponuditelja da će novoosnovano trgovačko društvo kći koja je u osnivanju, sklopiti kupoprodajni ugovor s Gradom Ludbregom za kupnju nekretnine iz natječaja te u cijelosti preuzeti ispunjenje svih obveza kupca, nije prihvatljiv jer se ne može ocjenjivati valjanost ponude trgovačkog društva koje nije ponuditelj niti uopće postoji u trenutku ocjenjivanja ponude.

**O b r a z l o ž e n j e**

 Dana 16.12.2019., objavljeno je u dispozitivu navedeno Rješenje o raspisivanju natječaja za prodaju zemljišta za izgradnju trgovačkog centra u Ul. Rudolfa Fizira u Ludbregu (u daljnjem tekstu: natječaj).

 Natječaj se provodio u krugovima do prodaje u natječaju istaknute nekretnine. Od objave natječaja na dan 16.12.2019., pa sve do natječajnog kruga koji je započeo 16.11.2020. nije pristigla niti jedna ponuda, već je ponuda pristigla tek u natječajnom krugu koji je započeo 16.11.2020. i trajao do 30.11.2020., i to ponuda ponuditelja: ENS d.o.o., Zagreb, Jurkovićeva 16, OIB:64925075287, za kupnju nekretnine istaknute u natječaju.

 Komisija za imovinsko-pravna pitanja izvršila je dana 01.12.2020. otvaranje zaprimljene ponude, te utvrdila da ponuda odgovara uvjetima natječaja.

Ponuditelj je za kupnju, u dispozitivu navedene nekretnine, ponudio kupoprodajnu cijenu od 2.045.730,00 kn, što je viši iznos od početne kupoprodajne cijene iz natječaja od 1.940.000,00 kn.

Uz ponudu su priloženi svi traženi prilozi (poslovni plan, Izvadak iz sudskog registra, Potvrda Grada Ludbrega o nepostojanju nepodmirenih dospjelih obveza, BON-1 i SOL-2), kao i dokaz o uplaćenoj jamčevini od 194.000,00 kn, koja se uračunava u ukupni iznos kupoprodajne cijene.

U pogledu poslovnog plana ponuditelj je naveo da će na kupljenom zemljištu izgraditi trgovački centar (retail park) s parkiralištem, gospodarskim dvorištem i pratećim sadržajima, na način da se postojeći trgovački centar na susjednoj čkbr. 1243/3 u k.o. Ludbreg (objekt u kojem se nalazi Spar) koji ima površinu od cca 3.200 m2, nadogradi izgradnjom još jednog objekta na ukupnu površinu od cca 6.500 m2. Visina planiranog ulaganja iznosi oko 3.200.000,00 € iz njihovih vlastitih sredstava, planira se zapošljavanje 40 radnika, a realizacija je planirana u roku od dvije godine od ishođenja građevinske dozvole sukladno uvjetima i rokovima iz natječaja.

U pogledu prijedloga ponuditelja da će novoosnovano trgovačko društvo kći koja je u osnivanju, sklopiti kupoprodajni ugovor s Gradom Ludbregom za kupnju nekretnine iz natječaja te u cijelosti preuzeti ispunjenje svih obveza kupca, u izreci Rješenja je utvrđeno da takav prijedlog nije prihvatljiv jer se ne može ocjenjivati valjanost ponude trgovačkog društva koje nije ponuditelj niti uopće postoji u trenutku ocjenjivanja ponude.

 S obzirom da ponuda u svemu ostalome odgovara uvjetima iz natječaja i da drugih ponuda za kupnju predmetnih nekretnina nije bilo, slijedom gore navedenog, valjalo je temeljem članka 7. natječaja odlučiti kao u izreci Rješenja.

 **Predsjednik**

 **Gradskog vijeća**

 Antun Šimić

**Dostaviti:**

1. ENS d.o.o., Zagreb, Jurkovićeva 16;
2. Spis, ovdje.